राजा 5 दिन की सीबीआई हिरासत में  
2-जी स्पेक्ट्रम घोटाले में गिरफ्तार हुए ए राजा को पटियाला हाउस कोर्ट ने पांच दिन की सीबीआई हिरासत में भेज दिया है।
2जी स्पेक्ट्रम आवंटन घोटाला मामले में गिरफ्तार किए गए द्रविड़ मुनेत्र कड़गम (डीएमके)के नेता और पूर्व केंद्रीय दूरसंचार मंत्री ए. राजा तथा उनके दो सहयोगियों को न्यायालय ने गुरुवार को पांच दिन की सीबीआई हिरासत में भेज दिया।केंद्रीय जांच ब्यूरो (सीबीआई) ने राजा, उनके सहयोगी पूर्व दूरसंचार सचिव सिद्धार्थ बेहुरा और पूर्व निजी सचिव आर. के. चंदोलिया को न्यायाधीश ओपी सैनी की अदालत में पेश किया था।